Adolf Bogstad

Adolf Bogstad (født 22. april 1920, død 13. februar 1945) var en norsk motstandsmann under andre verdenskrig som ble skutt av Gestapo under den tyske okkupasjonen. Han var født på Østre AkerVåre falne: 1939-1945, bind 1, side 316 Grøndahl, Oslo 1949.

Bogstad ble involvert i Hjemmefronten i 1940 og drev med våpentransport og aviser. I 1941 ble han medlem av Milorg som lagsjef. I 1944 ble han med i en aksjonsgruppe som leder for et lag . Hans siste oppdrag var Aksjon smør der Milorg stjal forsyninger fra 2 lagre, ett i Tollbugata 8 som tilhørte de tyske styrkene og ett i Skippergata 22 som tilhørte Arbeidstjenesten. Bogstad fylte lastebiler med forskjellige varer, blant annet tønner med lammekjøtt og saltsekker. Varene vil komme godt med hos «gutta på skauen». Etter nærmere fem års krig og okkupasjon er matvaresituasjonen i Oslo prekærSkuddene i Hertug Skules gate  groruddalen.no, besøk 25. oktober 2015.

13. februar 1945 skulle Bogstad planlegge en sabotasjeaksjon sammen med Frank Olsen og Storm Willads Weinholdt i Weinholdts leilighet. Før noen av de tre ankom leiligheten hadde to Gestapo offiserer, tyskeren Koestinger og en norsk offiser, ankommet for å sjekke Weinholdts bror Kjell. Da Kjell heller ikke var hjemme, ventet Gestapo offiserene i stuen. Da Bogstad og Weinholdt ankom leiligheten ble Gestapo offiserene mistenkelige, men Bogstad og Weinholdt forklarte at de skulle planlegge en tur. De ble søkt og visste at de måtte komme seg unna før Frank Olsen kom, siden han hadde på seg viktige dokumenter som ville avsløre dem. Da Olsen ankom ble han sett av Weinholdts far igjennom et vindu, men han klarte ikke å få kontakt med Olsen. Olsen ringte på ringeklokka, gikk inn og Gestapo-offiserene skjønte da situasjonen. De tre ble holdt i leilighetenØyen, ed, 2007: side 164–168.

Adolf Bogstad skjønner at han må prøve å flykte og spør om lov til å gå på toalettet. Samtidig som han tar i toalettdøren, røsker han opp entredøren. Men Koestinger og den norske offiseren har vært mistenksomme og har allerede pistolene klare. To pistolskudd smeller samtidig og Bogstad stuper forover og i gulvet. Så skyter Koestinger et nytt skudd i Bogstads bakhode. En av Norges motstandsmenn dør momentant. Frank Olsen, Storm Weinholdt, Storms far Sverre og Storms bror Kjell blir arrestert, og senere utsatt for tortur i Møllergata 19Øyen, ed, 2007: side 175.

Sammen med 8 andre Milorg-jegere er Bogstad hedret på et minnesmerke på Sarabråten i Østmarka.

 Referanser 

Kategori:Norske motstandsfolk under andre verdenskrig
Kategori:Norske motstandsfolk drept under andre verdenskrig
Kategori:Medlemmer av Milorg
Kategori:Fødsler i 1920
Kategori:Dødsfall i 1945